Louis Althusser

Louis Pierre Althusser (* 16. október 1918, Birmandreis, Alžírsko – † 22. október 1990, Paríž, Francúzsko) bol  francúzsky filozof, ktorý v  60.  rokoch  prišiel  s  programom  nového čítania Marxa.
Považuje sa za jedného z najvplyvnejších európskych marxistických filozofov 60. a 70. rokov 20. storočia. Bol učiteľom osobností ako Michel Foucault, Jacques Derrida a Nicos Poulantzas. Člen Komunistickej strany Francúzska. 

Podľa Althussera treba ostro  oddeliť  ideológiu a vedu. Vedecké poznanie predpokladá radikálny  rozchod  s  ideologickým  svetom zážitkov. Althusser sa  svojím  pojmom  tohto  teoreticko-vedného  rozchodu  či zlomu,  ktorý  vypracoval  v  nadväznosti  na  G. Bachelarda,   stavia   proti fenomenologicko-dialektickej tradícii modernej francúzskej filozofie  (Kojeve, Merleau-Ponty, Sartre), chápajúceho Marxovo myslenie ako humanizmus.  

Althusser tvrdí, že už u Marxa samého došlo teoretickovednému zlomu, a to medzi raným humanistickým Marxom poznačeným nemeckým idealizmom a neskorým  Marxom,  ktorý založil vedu o dejinách, čiže historický materializmus.

 Dielo 
 1959 – La politique et l'histoire
 1964–1965 – Freud et Lacan
 1965 – Pour Marx
 1968 – Lire le Capital (spolu s E. Balibarom)
 1970 – Idéologie et appareils idéologiques de l'état
 1972 – Lénine et la philosophie, suivi de Marx et Lénine devant Hegel
 1973 – Répons a John Lewis
 1974 – Eléments d'autocritique

 Pozri aj 
 Karol Marx
 humanizmus
 marxizmus

 Zdroje 



Kategória:Francúzski filozofi
Kategória:Filozofi 20. storočia
Kategória:Teoretici marxizmu
Kategória:Absolventi École Normale Supérieure